लिभरपुल र सिटी दुवै विजयी
इंग्लिस प्रिमियर लिगको आइतबार राति भएका खेलमा अंक तालिकाको शीर्ष स्थानमा रहेको लिभरपुल र डिफेन्डिङ च्याम्पियन म्यानचेस्टर सिटी दुवै विजयी रहे ।
लन्डन — इंग्लिस प्रिमियर लिगको आइतबार राति भएका खेलमा अंक तालिकाको शीर्ष स्थानमा रहेको लिभरपुल र डिफेन्डिङ च्याम्पियन म्यानचेस्टर सिटी दुवै विजयी रहे ।लिभरपुलले उल्भ्सलाई एनफिल्डमा १–० ले हरायो । साडियो मानेले ४२ औं मिनेटमा निर्णायक गोल गरे र लिभरपुलले फेरि एकपल्ट दोस्रोमा रहेको लेस्टरमाथि १३ अंकको अग्रता खोल्यो ।लिभरपुलको ५५ अंक छ । सिटीले भने सेफिल्ड युनाइटेडलाई २–० ले हरायो । त्यसमा सर्जियो एगुरो र केभिन डे ब्रुनले गोल गरे । सिटीको ४१ अंक भएको छ ।यसअघि चेल्सीले आर्सनललाई इमिरेट्समा भएको खेलमा २–१ ले हराएर चौथो स्थानमा आफ्नो पकड मबजुत बनाएको थियो । 